Sunflower

Sunflower הוא סינגל שהוקלט על ידי הזמרים והראפרים האמריקאים פוסט מאלון וסוואה לי, מתוך פסקול הסרט "ספיידרמן: ממד העכביש". השיר יצא לאור ב-18 באוקטובר 2018, כסינגל הראשון מתוך הפסקול, על ידי חברת התקליטים ריפבליק רקורדס. השיר נכלל גם באלבום האולפן השלישי של מאלון, Hollywood's Bleeding. השיר הוא שירם השלישי של פוסט והראשון של סוואה לי שהגיע למקום הראשון במצעד הבילבורד הוט 100. השיר צעד בעשירייה הפותחת של המצעד כ-33 שבועות, ובכך החזיק בשיא מספר השבועות הרב ביותר בעשירייה הפותחת של המצעד, יחד עם "Girls Like You" של מארון 5 וקארדי בי ו-"Shape of You" של אד שירן. מאלון שבר את שיא זה מאוחר יותר עם השיר "Circles", בשנת 2019. השיר הועמד לפרס גראמי לביצוע הפופ הטוב ביותר של צמד/להקה בטקס פרסי גראמי ה-62. מאלון אישר את מוערבותו בסרט ספיידרמן: ממד העכביש ב-2 באוקטובר 2018 בתוכנית הלילה בכיכובו של ג'ימי פאלון, בו הודיע כי כתב את "Sunflower", אותו הוא גם מבצע, וביצע קטע מתוך השיר. ב-15 באוקטובר, חשף סוואה לי שהוא ישתתף בשיר יחד עם מאלון, ופרסם קטע נוסף מהשיר. לי אמר שהוא "נרגש מאוד" לקראת השיר. ב-18 באוקטובר 2018, השיר יצא כסינגל. ספרינג אספרס, ראש המוזיקה והעניינים היצירתיים של סרטי סוני, אמר כי "פוסט וסוואה העבירו שיר הרואי ורגשי כאחד, וזה בדיוק מה שצריך סיפור של ספיידרמן. הוא אנמטי, אבל גם לבבי - הפסקול המושלם כדי שמיילס יגלה את איש העכביש שבתוכו". מאלון ולי שיתפו בפעולה בעבר, בשיר "Spoil My Night", שנכלל באלבומו של מאלון, Beerbongs & Bentleys, משנת 2018. ב-18 באוקטובר 2018 פורסם וידאו קליפ מילים של השיר. הקליפ מורכב מצילומי הסרט והמילים מוצגות בסגנון הקומיקס של הסרט. ב-10 בינואר 2019 יצא קליפ רשמי לשיר. הקליפ הוא בלייב אקשן ומכיל גם קטעי וידאו של הקלטת השיר. מאז צאתו, זכה וידאו קליפ המילים ללמעלה ממילארד צפיות ביוטיוב. בבילבורד, כינה גיל קאופמן את השיר "בלדה פאנקית וחולמנית", לאחר שהאזין לתצוגה מקדימה של השיר. ישראל דאראמולה מ-Spin (אנ') טען כי השיר הוא שיר "נוצץ ונשמתי" ש"יאהבו מעריצי השירים המלודיים יותר שנעשו על ידי פוסט וסוואה לי". פטריק דויל מרולינג סטון אפיין את השיר כ"יומן של מערכת יחסים סלעית, שעובר על הגבול בין היפ הופ לדרים פופ". השיר הגיע היישר אל המקום התשיעי במצעד הבילבורד הוט 100. לאחר ששהה כשלושה שבועות בחמישייה הראשונה, ב-19 בינואר 2019 הגיע השיר למקום הראשון, תוך שעלה מהמקום השלישי בשבוע הקודם. השיר הוא שירו השלישי של מאלון ושירו הראשון של סוואה לי כסולן שהגיע למקום הראשון במצעד, וכן השיר הראשון מתוך פסקול, מאז "Can't Stop the Feeling!" של ג'סטין טימברלייק מהפסקול של טרולים, שהגיע למעמד זה. השיר צעד כ-33 שבועות לא רצופים בעשירייה הפותחת של המצעד, ובכך הפך לשיר בעל המספר הרב ביותר של שבועות בעשירייה הפותחת של המצעד, יחד עם "Shape of You" של אד שירן ו-"Girls Like You" של מארון 5 בהשתתפות קארדי בי. בשנת 2020, נשבר השיא בשנית על ידי מאלון עם השיר "Circles", כשהה בעשירייה הפותחת כ-38 שבועות רצופים. על פי הפדרציה הבינלאומית לתעשייה הפונוגרפית, השיר היה השיר הרביעי המצליח ביותר לשנת 2019, תוך שמכר כ-13.4 יחידות. בארצות הברית, השיר הוא שיר ה-R&B/היפ הופ השני המצליח ביותר לשנת 2019, עם 6.3 מיליון יחידות, ובהם 668,000 הורדות דיגיטליות. מידע על היצירה "Sunflower" באתר מיוזיק בריינז מידע על הסינגל "Sunflower" באתר מיוזיק בריינז מידע על היצירה "Sunflower" באתר Discogs מילות השיר "Sunflower" באתר Genius סרטון השיר "Sunflower" באתר יוטיוב פוסט מאלון, סוואה לי, קארטר לאנג, קארל רוזן, בילי וולש, לואי בל Post Malone and Swae Lee's 'Spider-Man: Into the Spider-Verse' Collab "Sunflower" Is Here, Complex (באנגלית) Swae Lee Previews Post Malone Collaboration For New 'Spider-Man' Soundtrack, Billboard (באנגלית) Post Malone & Swae Lee's 'Sunflower (Spider-Man: Into the Spider-Verse)' Hits No. 1 on Billboard Hot 100, Billboard (באנגלית) Winner's Circle: Lil Nas X's 'Old Town Road' Breaks Record With 17th Week Atop Billboard Hot 100, Billboard (באנגלית) Post Malone Previews 'Spider-Man: Into the Spider-Verse' Track, Talks Justin Bieber Tattoo Rivalry on 'Tonight Show': Watch, Billboard (באנגלית) WebCite query result, www.webcitation.org Variety Staff, Variety Staff, Post Malone and Swae Lee Drop New Song ‘Sunflower’ From ‘Spider-Man’ Soundtrack, Variety, ‏2018-10-18 (באנגלית) Post Malone & Swae Lee - "Sunflower": Listen, Spin, ‏2018-10-18 Patrick Doyle, Patrick Doyle, Hear Post Malone, Swae Lee's New 'Spider Man' Collaboration, 'Sunflower', Rolling Stone, ‏2018-10-18 (באנגלית) The Weeknd's 'Blinding Lights' Leads Hot 100 for 4th Week, DaBaby & Roddy Ricch's 'Rockstar' Launches in Top 10, Billboard (באנגלית) bad guy by Billie Eilish Named Biggest Global Single of 2019, IFPI, ‏2020-03-10 2019 AMAs Nominations: See Full List | Billboard, web.archive.org, ‏2019-10-24 Republic Records - Spider-Man: Into the Spider-Verse - Sunflower (Lyric), Clios (באנגלית) Variety Staff, Variety Staff, Guild of Music Supervisors Awards: Complete Winners List, Variety, ‏2019-02-14 (באנגלית) 'MMA 2019' 방탄소년단, 4개 대상 포함 8관왕…공연 열기 꽉 채운 ★들 [종합], hankyung.com, ‏2019-12-01 (בקוריאנית) Henry Chu, Henry Chu, Ariana Grande Leads 2019 MTV EMA Nominations, Variety, ‏2019-10-01 (באנגלית) AltPress, Teen Choice Awards 2019 winners announced—see the full list, Alternative Press, ‏2019-08-12 (באנגלית) 2020 GRAMMY Awards: Complete Winners List, GRAMMY.com, ‏2019-11-20 (באנגלית) Nominees Announced for the 2020 Billboard Music Awards, Billboard Music Awards, ‏2020-09-22 (באנגלית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) BRIT Certified, BPI (באנגלית) POST MALONE "Sunflower" | (Radio Date: 19/10/2018), radiodate.it (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2018-10-21 Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2018-10-23 Sunflower - Spider-Man: Into The Spider-Verse - Post Malone & Swae Lee – Post Malone | Official Shop, web.archive.org, ‏2019-02-16